П Р О Т О К О Л

№11

 На 29.09.2023г. от 15:00 часа се проведе заседание на Общинска Избирателна Комисия Стражица.

 Присъстваха: Марияна Кръстева, Искра Стефанова, Мария Дякова, Пламен Петров, Стела Соколова, Клара Трифонова, Боянка Николова, Деница Иванова, Елена Йорданова, Илияна Петрова и Петя Пейкова.

Председателят г-жа Марияна Кръстева откри заседанието и предложи да се проведе при следния

Д Н Е В Е Н Р Е Д:

1. Проект на решениe за назначаване на СИК на територията на община Стражица при произвеждане на изборите за общински съветници и за кметове на 29 октомври 2023 г.

Докладва: К. Трифонова

 2. Разни.

 Дневният ред не беше допълнен с нови предложения и се подложи на гласуване.

 Гласували: 11 членове на ОИК:

 „ЗА“ - 11 (Марияна Кръстева, Искра Стефанова, Мария Дякова, Пламен Петров, Стела Соколова, Клара Трифонова, Боянка Николова, Деница Иванова, Елена Йорданова, Илияна Петрова и Петя Пейкова).

„ПРОТИВ“ – няма

ПРЕДС. МАРИЯНА КРЪСТЕВА: Дневният ред беше приет единодушно.

ПО ТОЧКА ПЪРВА: Проект на решениe за назначаване на СИК на територията на община Стражица, при произвеждане на изборите за общински съветници и за кметове на 29 октомври 2023 г.

 КЛАРА ТРИФОНОВА: Колеги, представям ви проекта на решение за назначаване на СИК на територията на общината. Във вчерашният ден всички се запознахте с представените ни документи от кмета на общината. Установихме, че има неточности в секция № 0431 00 005 в гр. Стражица и секция № 0431 00 023 в с. Ново Градище.

По отношение на секция СИК № 0431 00 005 и предложения от ПП „ДПС“ член-г-жа Светла Панева. Всички познаваме г-жа Панева и знаем, че с г-н Николай Брайнов Колев, който е кандидат за кмет на кметство с. Царски извор, издигнат от ПП „ГЕРБ-СДС, са във фактическо съжителство. Предвид тази факт и водените дебати, стигнахме до извода, че има нарушение на член чл. 96 от ИК, който ни препраща към чл. 66 от ИК, /цитира се Изборния кодекс/ а именно: „Докато заема длъжността си, член на районна избирателна комисия не може да бъде:

 1. кандидат, съпруг на кандидат или да се намира във фактическо съжителство с кандидат за съответен вид избор;“.

Тъй като законодателя не е разписал какво точно се има предвид в израза „съответния вид избор” и в Решение № 2378 – МИ от 12. 09. 2023 г. на ЦИК също не е упоменато, всички членове на комисията стигнахме до извода, че Част втора от Изборния кодекс носи заглавието ВИДОВЕ ИЗБОРИ и в нея са изброени видовете избори: ИЗБОРИ ЗА НАРОДНИ ПРЕДСТАВИТЕЛИ ЗА НАРОДНО СЪБРАНИЕ И ЗА ВЕЛИКО НАРОДНО СЪБРАНИЕ**,** ИЗБОРИ ЗА ПРЕЗИДЕНТ И ВИЦЕПРЕЗИДЕНТ НА РЕПУБЛИКАТА, ЧЛЕНОВЕ НА ЕВРОПЕЙСКИЯ ПАРЛАМЕНТ ОТ РЕПУБЛИКА БЪЛГАРИЯ И ИЗБОРИ ЗА ОБЩИНСКИ СЪВЕТНИЦИИ И КМЕТОВЕ, от което следва да разбираме, че се има предвид общо понятие за вида избор, а именно: Избори за общински съветници и кметове. Така разписано стигнахме до извода, че има несъвместимост по чл. 66 от ИК.

Освен това, както всички видяхте и установихте, госпожа г-жа Светла Панева фигурира и в друг списък, предложен от партия „ГЕРБ-СДС – в „Списък на резервите”.

Подобен е казуса с г-жа Тони Цветанова предложена за председател на комисията от ПП „ГЕРБ-СДС“ в секция № 0431 00 023 - тя също се намира във фактическо съжителство с г-н Кристиян Аврамов, които е кандидат за общински съветник от листа на ПП „ГЕРБ-СДС“ под № 17.

 ПРЕДС. МАРИЯНА КРЪСТЕВА: Проведохме разговори с г-н Атанас Бъчваров-упълномощен представител на ПП „ДПС“ и с г-жа Детелина Борисова – упълномощен представител на ПП „ГЕРБ-СДС“. Те отказаха да заменят споменатите членове на комисии. Предвид този факт предлагам ние служебно да назначим членове на двете комисии от представените списъци с резерви. Давам думата на Кл. Трифонова да прочете проекта за решение.

ПРОЕКТ НА РЕШЕНИЕ

№ 60-МИ

Стражица, 29.09.2023

 ОТНОСНО: назначаване на СИК на територията на община Стражица, при произвеждане на изборите за общински съветници и за кметове на 29 октомври 2023 г.

 В Общинска избирателна комисия с вх. № 27-МИ от 27.09.2023 г. е постъпило писмо от зам.-кмета на община Стражица(за кмет, съгласно заповед №1685/26.09.2023 г.), с предложение за състава на секционните избирателни комисии в община Стражица.

 Към предложението са представени:

 1. Писмено предложение за състава на  24 бр. секционни избирателни комисии на територията на общината, заедно със списък на резервни членове, което съдържа имената на предложените лица, единен граждански номер, длъжност в комисията, образование, специалност, партията или коалицията от партии, която ги предлага и телефон за връзка;

 2. Протокол от проведените консултации с представителите на партиите и коалициите от партии, подписани от участниците в консултациите от 19.09.2023 г;

 3. Копие от съобщението и писмата до председателите на партиите и коалициите за участие в консултациите за определяне съставите на СИК;

 4. Поименни предложения на партиите и коалициите от партии за съставите на СИК, ведно със списък на заместващите лица/резервни членове/;

 5. Копия на удостоверенията за актуално правно състояние на партиите издадени не по-рано от дата на указа на президента на Република България, с който е насрочен изборът, заверени от участващите в консултациите лица, съответно  копия от решенията за създаване на коалициите за участие в изборите за 49-то Народно събрание, с което се удостоверяват пълномощията на представляващия/те съответната партия или представляващия/те коалицията от партии лица;

 6. Пълномощни от представляващия съответната партия или представляващия/те коалицията от партии лица, в случаите, когато в консултациите участват упълномощени лица.

Общинска избирателна комисия след като се запозна с представения поименен списък на членовете на секционните комисии установи, че има несъвместимост по чл. 96 във връзка с чл. 66 от Изборния кодекс в две секционни избирателни комисии № 0431 00 005 и № 0431 00 023. Комисията предприе действия по установените несъответствия и позвъни по телефон на упълномощени лица на съответните партии, участвали в консултациите на 19.09.2023 г. В проведеният разговор с упълномощените лица на партиите отказаха да предложат други имена на членове, които да заменят тези по които е установено несъвместимост в горецитираните секции. Предвид отказа на упълномощените лица, ОИК следва служебно да назначи членове от резервния списък на съответната партията на основания чл. 87 ал. 1, т. 6.

 Предвид гореизложеното и на основание на 87, ал. 1 т. 5 и т. 6,  чл. 89 чл. 91, чл. 92, чл. 95, и чл. 96 от Изборния кодекс и Решение № 2378-МИ от 12 септември 2023 г. на ЦИК за назначаване съставите СИК за изборите за общински съветници и кметове на 29 октомври 2023 г., Общинска  избирателна комисия Стражица

**Р Е Ш И:**

 **1. НАЗНАЧАВА**състава на секционните избирателни комисии в Община Стражица, предложен от зам.-кмета на община Стражица (за кмет, съгласно заповед №1685/26.09.2023 г.), съгласно *Приложение №1,* неразделна част от настоящото решение, като прави служебно назначаване в следните секции:

 Секция № 0431 00 005 **БИЛО:** Светла Илиева Панева, ЕГН, Длъжност : ЧЛЕН

 **СТАВА:** Шибил Стилиянов Костов, ЕГН, Длъжност :ЧЛЕН

 Секция № 0431 00 023 **БИЛО:** Тони Тодорова Цветанова, ЕГН, Длъжност: ПРЕДСЕДАТЕЛ.

 **СТАВА:** Петър Стоянов Петров, ЕГН, Длъжност ПРЕДСЕДАТЕЛ.

 **2. УТВЪРЖДАВА**списък на резервни членове, съгласно *Приложение №2*, неразделна част от настоящото решение.

 Решението подлежи на обжалване в тридневен срок от неговото обявяване пред ЦИК.

 ПРЕДС. МАРИЯНА КРЪСТЕВА: Който е съгласен моля да гласува:

 „ЗА“ – 11 гласа

 „ПРОТИВ“ – няма

 Решението е прието.

 Това решение става 60-МИ

 ПО ТОЧКА ВТОРА: Разни.

Не бяха обсъдени други предложения.

 Поради изчерпване на дневния ред заседанието беше закрито в 15:40 часа.

ПРЕДСЕДАТЕЛ: СЕКРЕТАР:

Марияна Кръстева Клара Трифонова-Иванова